Путин и Тръмп се появиха заедно на билборд в Черна гора (ВИДЕО)
„Нека направим света отново велик – заедно!“. Това пише на билборд, на който са сложени снимките на новоизбрания американски президент Донал Тръмп и на руския Владимир Путин. Билбордът се появи на натоварено шосе в град Даниловград, Черна гора. „Да направим Америка велика отново” беше слогънът, използван от Доналд Тръмп в предизборната му кампания и взаимстван от кандидат-президентската кампания на Роналд Рейгън през 1980 година. Рекламният билборд е бил поставен от местната проруска и просръбска група „ИН4С“.  Според групата изборът на Тръмп дава надежда, че ще бъде положено началото на ново приятелство между Кремъл и Белия дом и че с избора е била избегната Трета световна война.